《飞来寺 其二》
明代·钟万春

灵鹫西来失画图，千峰积翠散江湖。层台瞰日诸天接，苍壁含江一柱孤。

黄鹤唤回幽客梦，疏松栖老法僧垆。飞泉况复新穿石，一漱尘心信有无。

作者简介：钟万春，字懋和，号初宇。清远人。于田子。明神宗万历七年（一五七九）举人，官邵武同知，以艰去，补襄阳同知，升知府。有《戋戋言文集》。民国《清远县志》卷六有传。